
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 299 

14 Φεβρουάριου 2013 


ΑΠΟΦΑΣΕΙ Σ 

Αριθμι. Υ4α/11974 

Οργανισμός του Γ.Ν.Α. «ΙΠΠΟΚΡΑΤΕΙΟ». 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ - ΔΙΟΙΚΗΤΙΚΗΣ ΜΕΤΑΡΡΥΘΜΙΣΗΣ 
ΚΑΙ ΗΛΕΚΤΡΟΝΙΚΗΣ ΔΙΑΚΥΒΕΡΝΗΣΗΣ - 
ΠΑΙΔΕΙΑΣ, ΘΡΗΣΚΕΥΜΑΤΩΝ, ΠΟΛΙΤΙΣΜΟΥ 
ΚΑΙ ΑΘΛΗΤΙΣΜΟΥ - ΥΓΕΙΑΣ 

Έχοντας υπόψη: 

1 Τις διατάξεις: 

α) των άρθρων 6, 7, 8 και 11 του Ν. 2889/01 «Βελτίωση και 
εκσυγχρονισμός του Εθνικού Συστήματος Υγείας και άλλες 
διατάξεις» (ΦΕΚ 37/Α'), όπως έχουν τροποποιηθεί και ισχύουν. 

β) του άρθρου 33 του Ν. 4024/11 «Συνταξιοδοτικές 
ρυθμίσεις, ενιαίο μισθολόγιο - βαθμολόγιο, εργασιακή 
εφεδρία και άλλες διατάξεις εφαρμογής του μεσοπρό¬ 
θεσμου πλαισίου δημοσιονομικής στρατηγικής 2012 - 
2015» (ΦΕΚ 226 Α), όπως ισχύει 
γ) των άρθρων 32 και 44 του Ν. 4025/11 «Ανασυγκρό¬ 
τηση Φορέων Κοινωνικής Αλληλεγγύης, Κέντρα Απο¬ 
κατάστασης, αναδιάρθρωση ΕΣΥ και άλλες διατάξεις» 
(ΦΕΚ 228/Α'), όπως ισχύουν. 

δ) των άρθρων 6,7 και 12 του Ν. 3329/05 «Εθνικό Σύστημα 
Υγείας και Κοινωνικής Αλληλεγγύης και λοιπές διατάξεις» 
(ΦΕΚ 81/Α'), όπως έχουν τροποποιηθεί και ισχύουν. 

ε) του άρθρου 8 του Ν. 3868/10 «Αναβάθμιση του ΕΣΥ 
και λοιπές διατάξεις αρμοδιότητας Υπουργείου Υγείας 
και Κοινωνικής Αλληλεγγύης» (ΦΕΚ 129 ΙΑ'), όπως ισχύει. 

στ) της παρ. 1 του άρθρου 25 του Ν. 1397/83 «Εθνικό 
Σύστημα Υγείας» (ΦΕΚ 143/Α') όπως συμπληρώθηκαν με 
τις διατάξεις του άρθρου 4 του Ν. 3754/2009 «Ρύθμιση 
όρων απασχόλησης των νοσοκομειακών ιατρών του ΕΣΥ 
σύμφωνα με το π.δ. 76/2005 και άλλες διατάξεις», όπως 
έχει τροποποιηθεί και ισχύει (ΦΕΚ 43 Α'). 

ζ) του άρθρου 34 του Ν. 2519/97 «Ανάπτυξη και εκσυγ¬ 
χρονισμός του ΕΣΥ, οργάνωση των υγειονομικών υπη¬ 
ρεσιών, ρυθμίσεις για το φάρμακο και άλλες διατάξεις» 
(ΦΕΚ 165/Α'), όπως έχουν τροποποιηθεί και ισχύουν, η) 
του άρθρου 4 του Ν.4052/2012 (ΦΕΚ 41/Α') 
θ) του άρθρου 12 του Ν. 3204/03 «Τροποποίηση και 
συμπλήρωση της νομοθεσίας για το Εθνικό Σύστημα 


Υγείας και ρυθμίσεις άλλων θεμάτων αρμοδιότητας του 
Υπουργείου Υγείας και Πρόνοιας» (ΦΕΚ 296/Α'). 

ι) του άρθρου 90 του Κώδικα Νομοθεσίας για την 
Κυβέρνηση και τα Κυβερνητικά Όργανα, που κυρώθηκε 
με το άρθρο πρώτο του Π.Δ/τος 63/2005 (Α' 98) και 
το γεγονός ότι από την εφαρμογή των διατάξεων της 
απόφασης αυτής δεν προκαλείται δαπάνη σε βάρος 
του κρατικού προϋπολογισμού. 

ια) Του Ν. 1568/1985 «Υγιεινή - Ασφάλεια Εργαζομένων 
(Α' 177) όπως επεκτάθηκαν με τις διατάξεις της κοινής 
υπουργικής απόφασης αριθ. 88555/3293/1988 «Υγιεινή και 
ασφάλεια του προσωπικού του Δημοσίου, των Ν.Π.Δ.Δ. 
και των ΟΤΑ» (Β' 721) που κυρώθηκε με το άρθρο 39 
του Ν. 1836/1989 και του Π.Δ. 17/1996 «Μέτρα για την 
βελτίωση της ασφάλειας και της υγείας των εργαζόμε¬ 
νων κατά την εργασία σε συμμόρφωση με τις οδηγίες 
89/391/ΕΟΚ και 91/383/ΕΟΚ» (Α' 11). 

ιβ) Του άρθρου 5 του Π.Δ. 294/1988 (138 Α') «Ελάχιστος 
χρόνος απασχόλησης τεχνικού ασφαλείας και ιατρού 
εργασίας, επίπεδο γνώσεων και ειδικότητα τεχνικού 
ασφαλείας για τις επιχειρήσεις, εκμεταλλεύσεις και 
εργασίες του άρθρου 1 παρ. 1 του Ν. 1568/1985 «Υγιεινή 
και ασφάλεια των εργαζομένων». 

ιγ) Του Π.Δ/τος 87/86 «Ενιαίο Πλαίσιο Οργάνωσης Νο¬ 
σοκομείων» (ΦΕΚ 32/Α'). 

2. Την υπ * 1 αριθ. Υ4α/οικ,84627 απόφαση «Διασύνδεση 
Νοσοκομείων και καθορισμός του τρόπου διασύνδεσης 
τους και λειτουργίας τους» (ΦΕΚ 1681/Β/28-7-2011), όπως 
έχει τροποποιηθεί και ισχύει. 

3. Το υπ’ αριθ. 23586/26-10-2011 έγγραφο της 1ης ΥΠΕ 
Αττικής. 

4. Τις υπ’ αριθ. 13/28-7-11 (ΘΕΜΑ 9ο), 14/24-8-11 (ΘΕΜΑ 
2ο), 15/27-9-11 (ΘΕΜΑ 10ο) και 16/3-11-11 (ΘΕΜΑ 7ο) απο¬ 
φάσεις του ΚΕ.Σ.Υ.ΠΕ. 

5. Τη με αριθμ. πρωτ. 24124/30-11-2011 (ΦΕΚ 2906/Β') 
Διαπιστωτική Πράξη, κατάργησης κενών οργανικών θέ¬ 
σεων μόνιμου προσωπικού. 

6. Το υπ’ αριθ. 23586/26-10-11 έγγραφο της 1ης ΥΠΕ 
Αττικής. 

7. Την υπ’ αριθμ. Υ48/9-7-2012 απόφαση του Πρωθυ¬ 
πουργού «Καθορισμός αρμοδιοτήτων του Αναπληρωτή 
Υπουργού Οικονομικών Χρ. Στάίκούρα» (ΦΕΚ Β' 2105), 
αποφασίζουμε: 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΑΡΘΡΟ 1 

ΝΟΜΙΚΗ ΜΟΡΦΗ-ΕΠΩΝΥΜΙΑ-ΕΔΡΑ-ΣΦΡΑΓΙΔΑ 

1. Το Γ.Ν.Α. «ΙΠΠΟΚΡΑΤΕΙΟ», που υπάγεται στις διατά¬ 
ξεις του ΝΔ 2592/1953 «Περί οργανώσεως της Ιατρικής 
Αντίληψης» (ΦΕΚ 254/Α), σύμφωνα με το άρθρο 7 του 
Ν. 3329/2005 (ΦΕΚ 81/Α"), όπως έχει τροποποιηθεί και 
ισχύει και αποτελεί Νομικό Πρόσωπο Δημοσίου Δικαίου 
(ΝΠΔΔ) το οποίο υπόκειται στον έλεγχο και την επο- 
πτεία του Διοικητή της 1ης Υγειονομικής Περιφέρειας 
Αττικής και διέπεται από τις διατάξεις του εν λόγω 
νόμου, φέρει την επωνυμία «Γενικό Νοσοκομείο Αθηνών 
«ΙΠΠΟΚΡΑΤΕΙΟ». 

2. Έδρα του Νοσοκομείου είναι η πόλη της Αθήνας. 

3. Το Νοσοκομείο έχει δική του σφραγίδα στρογγυ¬ 
λή, η οποία αποτελείται από τρεις επάλληλους ομόκε¬ 
ντρους κύκλους, ως εξής: εσωτ. κύκλος: Έμβλημα της 
Ελληνικής Δημοκρατίας, ενδιάμεσος κύκλος: Διοίκηση 
1ης Υγειονομικής Περιφέρειας Αττικής - Γενικό Νοσο¬ 
κομείο Αθηνών ΙΠΠΟΚΡΑΤΕΙΟ», Εξωτ. κύκλος: ΕΛΛΗΝΙΚΗ 
ΔΗΜΟΚΡΑΤΙΑ. 

ΑΡΘΡΟ 2 

ΣΚΟΠΟΣ 

Σκοπός του Νοσοκομείου είναι: 

1. Η παροχή Πρωτοβάθμιας, Δευτεροβάθμιας και τριτο¬ 
βάθμιας φροντίδας Υγείας στο πληθυσμό ευθύνης της 
Διοίκησης 1ης Υ.ΠΕ. Αττικής, καθώς και σε ασθενείς που 
παραπέμπονται από άλλες Δ.Υ.ΠΕ. Η φροντίδα υγείας 
παρέχεται ισότιμα σε κάθε πολίτη ανεξάρτητα από την 
οικονομική, κοινωνική και επαγγελματική του κατάστα¬ 
ση, σύμφωνα με τους κανόνες του Εθνικού Συστήματος 
Υγείας και της Κοινωνικής Ασφάλισης. 

2. Η ειδίκευση, η συνεχής εκπαίδευση και η επιμόρ¬ 
φωση ιατρών, νοσηλευτών και άλλων επαγγελμάτων 
υγείας, με την ανάπτυξη και εφαρμογή ανάλογων εκ¬ 
παιδευτικών προγραμμάτων. 

3. Η ανάπτυξη και προαγωγή της έρευνας στον το¬ 
μέα της υγείας. Στην κατεύθυνση αυτή εφαρμόζει και 
αναπτύσσει ερευνητικά προγράμματα και συνεργάζεται 
με άλλους συναφείς φορείς, καθώς και διεθνείς οργα¬ 
νισμούς, επιστημονικά και ερευνητικά κέντρα. 

4. Η συνεργασία με τα νοσηλευτικά ιδρύματα και άλ¬ 
λες μονάδες υγείας της υγειονομικής περιφέρειας για 
την ανάπτυξη και αναβάθμιση συνολικά της παρεχόμε¬ 
νης φροντίδας υγείας και ειδικότερα σε ότι αφορά την 
εφαρμογή εκπαιδευτικών προγραμμάτων, καθώς και 
ειδικών προγραμμάτων μελέτης και αξιολόγησης θε¬ 
μάτων, που αφορούν το χώρο της υγείας στη Διοίκηση 
1ης Υ.ΠΕ. Αττικής. 

5. Η εφαρμογή νέων μεθόδων και μορφών περίθαλψης, 
με στόχο την αποτελεσματική προώθηση της υγείας 
των πολιτών. 

6. Η ανάπτυξη διαδικασιών που διευκολύνουν τους 
στρατηγικούς στόχους που τίθενται από το Υπουργείο 
Υγείας, της Διοίκησης 1ης Υ.ΠΕ. Αττικής και το Διοικη¬ 
τικό Συμβούλιο του Νοσοκομείου. 

ΑΡΘΡΟ 3 

ΟΡΓΑΝΑ ΔΙΟΙΚΗΣΗΣ 

Τα όργανα διοίκησης του Νοσοκομείου είναι: 

1. Το Διοικητικό Συμβούλιο. 

2. Ο Διοικητής του Νοσοκομείου. 


3. Ο Αναπληρωτής Διοικητής. 

Όλα τα ανωτέρω όργανα διέπονται από τις διατάξεις 
του άρθρου 7 του Ν. 3329/05, όπως ισχύει. 

ΑΡΘΡΟ 4 
ΔΥΝΑΜΗ ΚΛΙΝΩΝ 

Η συνολική δύναμη του νοσοκομείου ορίζεται σε πε¬ 
ντακόσιες (500) οργανικές κλίνες. 

ΑΡΘΡΟ 5 

ΔΙΑΚΡΙΣΗ ΥΠΗΡΕΣΙΩΝ 

Το Νοσοκομείο απαρτίζεται από τις ακόλουθες Υπη¬ 
ρεσίες, Αυτοτελές Τμήμα και Ειδικό Γραφείο: 

Α. ΥΠΗΡΕΣΙΕΣ 
α. Ιατρική 
β. Νοσηλευτική 
γ. Διοικητική-Οικονομική 

Β. ΑΥΤΟΤΕΛΕΣ ΤΜΗΜΑ Οργάνωσης- Πληροφορικής 
Γ. ΕΙΔΙΚΟ ΓΡΑΦΕΙΟ 
Υποστήριξης Πολίτη 

Κάθε Υπηρεσία, Αυτοτελές Τμήμα και Ειδικό Γ ραφείο 
έχει τη δική του ιεραρχική διάρθρωση και συγκρότηση. 
Το Αυτοτελές Τμήμα υπάγεται απευθείας στο Διοικητή 
του Νοσοκομείου και το Ειδικό Γ ραφείο στον Αναπλη¬ 
ρωτή Διοικητή. 

ΑΡΘΡΟ 6 

ΔΙΑΡΘΡΩΣΗ ΙΑΤΡΙΚΗΣ ΥΠΗΡΕΣΙΑΣ 

Η Ιατρική Υπηρεσία του Γ.Ν.Α. «ΙΠΠΟΚΡΑΤΕΙΟ» απο¬ 
τελεί Διεύθυνση και διαρθρώνεται σε Τομείς, στους 
οποίους λειτουργούν Τμήματα κατά ειδικότητα, Ιατρικές 
Ειδικότητες - Ειδικές Μονάδες, Διατομεακά και λοιπά 
Τμήματα, καθώς και Πανεπιστημιακές Κλινικές, Εργα¬ 
στήρια και Μονάδες που έχουν εγκατασταθεί με τις 
διατάξεις του άρθρου 13 του Ν. 1397/83, ως εξής: 

Α. ΤΟΜΕΙΣ 

α) Παθολογικός Τομέας με δυναμικότητα 200 κλινών 
β) Α'Χειρουργικός Τομέας με δυναμικότητα 200 κλινών 
γ) Β'Χειρουργικός Τομέας με δυναμικότητα 100 κλινών 
δ) Εργαστηριακός τομέας 

Κάθε Τομέας διαρθρώνεται σε Τμήματα και Μονάδες 
ως εξής: 

α) Παθολογικός Τομέας 


ΤΜΗΜΑΤΑ ΙΑΤΡΙΚΕΣ 

ΕΙΔΙΚΟΤΗΤΕΣ - 
ΕΙΔΙΚΕΣ ΜΟΝΑΔΕΣ 

1. Καρδιολογικό 

2. Γαστρεντερολογικό 

3. Ενδοκρινολογικό 

4. Παθολογικό 

5. Νεφρολογικό 

ΜΟΝΑΔΕΣ 

1. Εντατικής Θεραπείας (ΜΕΘ) 

2. Αιμοδυναμικής 

3. Μεσογειακής Αναιμίας και Δρεπανοκυτταρικής Νόσου 

4. Μονάδα Τεχνητού Νεφρού 

5. Μονάδα Συνεχούς Φορητής Περιτοναϊκής Κάθαρσης 

6. Μονάδα Εμφραγμάτων 

7. Ογκολογική 

_ΠΑΝΕΠΙΣΤΗΜΙΑΚΕΣ ΚΛΙΝΙΚΕΣ_ 

1. Α' Καρδιολογική Κλινική 
Πανεπιστημίου Αθηνών 

(Υ4α/60688 Απόφαση ΦΕΚ 1523/Β'/2004) και 

ομώνυμο Καρδιολογικό-Αιμοδυναμικό 

Εργαστήριο μετά των μονάδων τους και_ 

Μονάδα Εντατικής Θεραπείας Στεφανιαίας Νόσου 
(Υ4α/60688/04 συσχ. 23974/04)._ 

2. Β' Παθολογική Κλινική Πανεπιστημίου Αθηνών και 

ομώνυμο εργαστήριο μετά των μονάδων της (Υ4α/79237 
Απόφαση ΦΕΚ 2157/Β72009) _ 


β) Α' Χειρουργικός Τομέας 


ΠΑΝΕΠ. ΚΛΙΝΙΚΕΣ/ 
ΤΜΗΜΑΤΑ 

ΙΑΤΡΙΚΕΣ ΕΙΔΙΚΟΤΗΤΕΣ - 
ΕΙΔΙΚΕΣ ΜΟΝΑΔΕΣ 

1. Χειρουργικό 


Τμήμα Ενδοσκοπικής 
Χειρουργικής 

2. Α' Προπαιδευτική Χει¬ 
ρουργική Κλινική (αποφ. 
εγκ. Υ4α/οικ.2066 (ΦΕΚ 
6/Β/2013) με τις ειδικές μο¬ 
νάδες που τη συγκροτούν 


3. Ουρολογικό 

4. Γναθοχειρουργικό 

5. Οφθαλμολογικό 

β. Αναισθησιολογικό 

7. Πλαστικής Χειρουργικής 


Οι ανωτέρω Ιατρικές Ειδικότητες - Ειδικές Μονάδες 
δεν είναι αυτόνομες και λειτουργούν στα πλαίσια των 
αντίστοιχων Ιατρικών Τμημάτων. 

γ) Β'Χειρουργικός Τομέας 


ΤΜΗΜΑΤΑ 

ΙΑΤΡΙΚΕΣ ΕΙΔΙΚΟΤΗΤΕΣ 
- ΕΙΔΙΚΕΣ ΜΟΝΑΔΕΣ 

Χειρουργικής Θώρακος 


ΜΟΝΑΔΕΣ 


1. Ανάνηψης Καρδιοχει¬ 
ρουργικών Ασθενών (ΑΚΑ) 


2. Αυξημένης Φροντίδας 


3. Μαστού 



δ) Εργαστηριακός Τομέας 
Τ μήματα: 

1. Βιοπαθολογικό 

2. Βιοχημικό 

3. Αιματολογικό 

4. Αιμοδοσία 

5. Παθολογικής Ανατομικής 

6. Κυτταρολογικό 

7. Ακτινοδιαγνωστικό 

8. Ανοσολογίας-Ιστοσυμβατότητας 

9. Φαρμακευτικό 

Β. ΔΙΑΤΟΜΕΑΚΑ ΤΜΗΜΑΤΑ 

1. Τμήμα Βραχείας Νοσηλείας 

2. Αυτοτελές Τμήμα Επειγόντων Περιστατικών (ΤΕΠ) 

3. Τμήμα Ειδικών Θέσεων 


Γ. ΛΟΙΠΑ ΤΜΗΜΑΤΑ 

1. Παραϊατρικού Προσωπικού 

2. Κοινωνικής Εργασίας 

3. Διαιτολογίας - Διατροφής 

Οι κενές κλίνες των Τμημάτων του κάθε Τομέα χρη¬ 
σιμοποιούνται για την εξυπηρέτηση ασθενών και άλλων 
Τμημάτων άλλου Τομέα, μετά από εισηγήσεις του Διευ¬ 
θυντή της Ιατρικής Υπηρεσίας και την τελική απόφαση 
του Διοικητή. 

3. Στους Τομείς λειτουργούν τακτικά Εξωτερικά Ια¬ 
τρεία αντίστοιχων ειδικοτήτων με τις ειδικότητες των 
γιατρών που υπηρετούν. Ο αριθμός των εξωτερικών 
ιατρείων για κάθε ειδικότητα καθορίζεται με αποφά¬ 
σεις του Διοικητή, ύστερα από εισήγηση του Διευθυντή 
Ιατρικής Υπηρεσίας. 

ΑΡΘΡΟ 7 

ΔΙΑΡΘΡΩΣΗ ΝΟΣΗΛΕΥΤΙΚΗΣ ΥΠΗΡΕΣΙΑΣ 

Η Νοσηλευτική Υπηρεσία αποτελεί Διεύθυνση και δι¬ 
αρθρώνεται σε τέσσερις (4) Νοσηλευτικούς τομείς, οι 
οποίοι λειτουργούν σε επίπεδο Υποδιευθύνσεων. 

1ος ΝΟΣΗΛΕΥΤΙΚΟΣ ΤΟΜΕΑΣ διαρθρώνεται σε (8) 
τμήματα που καλύπτουν τα Τμήματα και τις Ιατρικές 
Ειδικότητες - Ειδικές Μονάδες του Παθολογικού Τομέα 
της Ιατρικής Υπηρεσίας. 

2ος ΝΟΣΗΛΕΥΤΙΚΟΣ ΤΟΜΕΑΣ διαρθρώνεται σε (8) 
Τμήματα που καλύπτουν τα Τμήματα και τις Ιατρικές 
Ειδικότητες - Ειδικές Μονάδες του 
(α) Χειρουργικού Τομέα της Ιατρικής Υπηρεσίας και 
τα Διατομεακά Τμήματα. 

3ος ΝΟΣΗΛΕΥΤΙΚΟΣ ΤΟΜΕΑΣ διαρθρώνεται σε (6) 
Τ μήματα που καλύπτουν τα Τ μήματα και τις Ιατρικές Ει¬ 
δικότητες - Ειδικές Μονάδες του Εργαστηριακού Τομέα 
καθώς και τα Εξωτερικά Ιατρεία της Ιατρικής Υπηρεσίας. 

4ος ΝΟΣΗΛΕΥΤΙΚΟΣ ΤΟΜΕΑΣ διαρθρώνεται σε (5) 
Τμήματα που καλύπτουν τα Τμήματα του (β) Χειρουργι¬ 
κού Τομέα της Ιατρικής Υπηρεσίας και τα Χειρουργεία. 

Στο Νοσοκομείο συνιστάται Νοσηλευτική Επιτροπή 
κατά τα οριζόμενα στις διατάξεις του άρθρου 115 του 
Ν. 2071/92 όπως ισχύει η οποία αποτελείται από: 

Α. Τον Προϊστάμενο/η της Νοσηλευτικής Υπηρεσίας, 
ως Πρόεδρο 

Β. Έναν (1) Προϊστάμενο Τμήματος από κάθε νοση¬ 
λευτικό τομέα. 

Γ.Ένα (1) νοσηλευτή τμήματος από κάθε νοσηλευτικό 
τομέα. 

ΑΡΘΡΟ 8 

ΔΙΑΡΘΡΩΣΗ ΔΙΟΙΚΗΤΙΚΗΣ-ΟΙΚΟΝΟΜΙΚΗΣ ΥΠΗΡΕΣΙΑΣ 

Η Διοικητική-Οικονομική Υπηρεσία αποτελεί Διεύθυν¬ 
ση και διαρθρώνεται σε τρεις (3) Υποδιευθύνσεις ως 
ακολούθως: 

α) Υποδιεύθυνση Διοικητικού 
β) Υποδιεύθυνση Οικονομικού 
γ) Υποδιεύθυνση Τεχνικού 

Κάθε Υποδιεύθυνση διαρθρώνεται σε Τμήματα ως 
ακολούθως: 

α) Υποδιεύθυνση Διοικητικού 
Τ μήματα: 

1. Διαχείρισης Ανθρώπινου Δυναμικού 

2. Γραμματείας 

3. Γ ραμματείας Εξωτερικών Ιατρείων και Επειγόντων 
Περιστατικών 

4. Κίνησης Ασθενών 
β) Υποδιεύθυνση Οικονομικού 
Τ μήματα: 

1. Οικονομικού 

2. Προμηθειών 

3. Επιστασίας-Ιματισμού 
γ) Υποδιεύθυνση Τεχνικού 
Τ μήματα: 

1. Βιοϊατρικής Τεχνολογίας 

2. Τεχνικού 

ΑΡΘΡΟ 9 

ΑΡΜΟΔΙΟΤΗΤΕΣ ΙΑΤΡΙΚΗΣ ΥΠΗΡΕΣΙΑΣ 

1. Οι αρμοδιότητες της Ιατρικής Υπηρεσίας του Νο¬ 
σοκομείου ορίζονται ως ακολούθως: 
α. Η προώθηση και προαγωγή της υγείας, 
β. Η εκπαίδευση του προσωπικού που στελεχώνει την 
υπηρεσία, 

γ. Η παροχή υπηρεσιών υγείας, 
δ. Ο προγραμματισμός και ο έλεγχος των παρεχόμε¬ 
νων υπηρεσιών υγείας. 

ε. Η κατάρτιση πρωτοκόλλων για την παροχή και ανά¬ 
πτυξη των παρεχομένων ιατρικών υπηρεσιών από τη 
Διεύθυνση, τους τομείς και τα τμήματα, 
στ. Η οργάνωση και προώθηση της έρευνας 
ζ. Η συνεργασία με τις άλλες υπηρεσίες του νοσο¬ 
κομείου για την συνεχή βελτίωση των παρεχομένων 
υπηρεσιών υγείας 

η. Η εποπτεία της εφημερίας και της αποτελεσματικής 
λειτουργίας των νοσοκομειακών κλινών καθώς και η 
επιστημονική εποπτεία της λειτουργίας των Εξωτερικών 
Ιατρείων, του Τμήματος Επειγόντων Περιστατικών και 
των Χειρουργείων. 

θ. Η συνεργασία με τις άλλες υπηρεσίες του νοσοκο¬ 
μείου για τη συνεχή βελτίωση των παρεχόμενων υπη¬ 
ρεσιών υγείας. 

ι. Ο προγραμματισμός και η εισήγηση για τη χορήγη¬ 
ση οποιοσδήποτε μορφής άδειας στο προσωπικό της 
Ιατρικής Υπηρεσίας 

ια. Η ενημέρωση και η τήρηση φακέλων νοσηλείας 
ασθενών από κοινού με τη νοσηλευτική υπηρεσία 
ιβ. Η επιστημονική και διοικητική ευθύνη για την εύρυθ¬ 
μη λειτουργία των τμημάτων της Ιατρικής Υπηρεσίας, 
ιγ. Η εποπτεία της Νοσοκομειακής Βιβλιοθήκης. 

Αρμοδιότητες του Φαρμακευτικού Τμήματος: 

Ο προγραμματισμός προμηθειών, η φύλαξη, η ταξι¬ 
νόμηση, η παρασκευή ιδιοσκευασμάτων, ο έλεγχος, η 
χορήγηση, η διανομή, η διακίνηση και διαχείριση του 
φαρμακευτικού και λοιπού υλικού αρμοδιότητας του 
Ε.Ο.Φ. Η ευθύνη του επιστημονικού ελέγχου του συ¬ 
νταγολογίου, η εκτέλεση οποιοσδήποτε συνταγής που 
θα ζητήσει το ιατρικό τμήμα, καθώς και ο έλεγχος των 
προς εκτέλεση συνταγών. Οι αρμοδιότητες του νοσο¬ 
κομειακού φαρμακείου καθορίζονται σύμφωνα με τις 
εκάστοτε ισχύουσες διατάξεις. 

Αρμοδιότητες του Τμήματος Κοινωνικής Εργασίας: 

Η ευθύνη και η συμπαράσταση των νοσηλευομένων 
του νοσοκομείου σε κάθε κοινωνικό πρόβλημα. Η ανα¬ 
ζήτηση και διερεύνηση των αιτίων που προκαλούν τα 
προβλήματα αυτά κατά περίπτωση και γενικά η φροντί¬ 
δα και η ψυχολογική υποστήριξη για την αντιμετώπιση 
των κοινωνικών προβλημάτων των ασθενών στο πλαίσιο 
της γενικότερης κοινωνικής πολιτικής της πολιτείας. 


Αρμοδιότητες του Τμήματος Παραϊατρικού Προσω¬ 
πικού: 

Η ευθύνη των δραστηριοτήτων του προσωπικού των 
κλάδων Ιατρικών Εργαστηρίων, Ραδιολόγων - Ακτινο¬ 
λόγων, Χειριστών Ιατρικών Συσκευών, καθώς και άλλων 
επιστημόνων συναφών κλάδων υγείας σε ότι αφορά 
την οργάνωση, τον προγραμματισμό και την εκτέλεση 
Ιατρικών και Νοσηλευτικών πράξεων. 

Αρμοδιότητες του Τμήματος Διαιτολογίας - Διατρο¬ 
φής: 

Φροντίζει για την σύνταξη και τον έλεγχο των καθημε¬ 
ρινών διατροφικών αναγκών των εσωτερικών ασθενών, 
καθώς και για την πληροφόρηση των ασθενών των εξω¬ 
τερικών ιατρείων που έχουν ανάγκη από διαιτητική αγωγή. 

Στο τμήμα αυτό εντάσσονται επίσης οι επιστημονικές, 
οργανωτικές, εκπαιδευτικές και διοικητικές δραστηρι¬ 
ότητες όλων όσων απασχολούνται με τα τρόφιμα από 
την προμήθεια μέχρι την κατανάλωσή τους. 

ΑΡΘΡΟ 10 

ΑΡΜΟΔΙΟΤΗΤΕΣ ΝΟΣΗΛΕΥΤΙΚΗΣ ΥΠΗΡΕΣΙΑΣ 

Οι αρμοδιότητες της Νοσηλευτικής Υπηρεσίας ορίζο¬ 
νται ως ακολούθως: 

α. Η παροχή νοσηλευτικής φροντίδας στους ασθε¬ 
νείς, σύμφωνα με τους κανόνες και τα διδάγματα της 
Νοσηλευτικής Επιστήμης στο πλαίσιο των οδηγιών των 
υπευθύνων σε κάθε περίπτωση ιατρών. 

β. Η προώθηση και προαγωγή της νοσηλευτικής επι¬ 
στήμης, της συνεχιζόμενης εκπαίδευσης, επιμόρφωσης 
και της έρευνας στον τομέα αυτό. 

γ. Ο προγραμματισμός και ο έλεγχος του προσωπικού 
και των παρεχομένων υπηρεσιών. 

δ. Η τήρηση των αρχών λειτουργίας του Νοσοκο¬ 
μείου όπως καθορίζονται από διατάξεις νόμων, Π.Δ., 
τον εσωτερικό κανονισμό λειτουργίας του νοσοκομείου 
και τις αποφάσεις του Διοικητικού Συμβουλίου και του 
Διοικητού αυτού. 

ε. Η συνεργασία με τις άλλες υπηρεσίες του νοσο¬ 
κομείου. 

στ. Ο διαχειριστικός έλεγχος (καταγραφή εισροών 
πόσης φύσεως υλικών και φαρμάκων, διάθεση και κα¬ 
τανάλωση αυτών) των νοσηλευτικών τμημάτων. 

ζ. Η ευθύνη της ενημέρωσης, τήρησης και φύλαξης, 
από κοινού με την Ιατρική Υπηρεσία των φακέλων νο¬ 
σηλείας των ασθενών. 

η. Η οργάνωση, ο προγραμματισμός και η εκτέλεση 
νοσηλευτικών πράξεων. 

ΑΡΘΡΟ 11 

ΑΡΜΟΔΙΟΤΗΤΕΣ ΔΙΟΙΚΗΤΙΚΗΣ- 
ΟΙΚΟΝΟΜΙΚΗΣ ΥΠΗΡΕΣΙΑΣ 

Οι αρμοδιότητες της Διοικητικής - Οικονομικής Υπη¬ 
ρεσίας κατά Τμήμα ορίζονται ως ακολούθως: 

1. Τμήμα Διαχείρισης Ανθρώπινου Δυναμικού 
α. Φροντίζει για τη βέλτιστη διοίκηση και ανάπτυξη 
του ανθρώπινου δυναμικού. 

β. Χειρίζεται κάθε θέμα που έχει σχέση με την υπη¬ 
ρεσιακή κατάσταση του προσωπικού του Νοσοκομείου. 

γ. Είναι υπεύθυνο για την τήρηση αρχείου των εργα¬ 
ζομένων στο νοσοκομείο, των συνταξιοδοτήσεων, των 
απολύσεων και των προσλήψεων. 

δ. Είναι υπεύθυνο για την τήρηση και φύλαξη του 
προσωπικού μητρώου όλων των υπαλλήλων. 

ε. Είναι υπεύθυνο για την τήρηση του αρχείου για τις 
βάρδιες, πόσης φύσεως άδειες, εφημερίες, υπερωρίες 
όλου του προσωπικού και την έγκρισή τους σε συνερ¬ 
γασία με τις αντίστοιχες Διευθύνσεις. 

στ. Είναι υπεύθυνο για τον διοικητικό έλεγχο των αδει¬ 
ών ασθένειας και των άλλων κατηγοριών αδειών όλου 
του προσωπικού και την αρχειοθέτησή τους. 

ζ. Καταρτίζει και παρακολουθεί προγράμματα, εκπαί¬ 
δευσης, επιμόρφωσης και έρευνας προσωπικού. 

2. Τμήμα Γραμματείας 

α. Είναι υπεύθυνο για την γραμματειακή υποστήριξη 
όλων των ιατρικών και νοσηλευτικών τμημάτων και μο¬ 
νάδων του νοσοκομείου. 

β. Έχει την ευθύνη παροχής πληροφοριών γενικής 
φύσεως προς το κοινό και τους ασθενείς. 

γ. Είναι υπεύθυνο για την διατήρηση αρχείου, την 
τήρηση του γενικού πρωτοκόλλου και την διακίνηση 
της αλληλογραφίας (και της ηλεκτρονικής). 

δ. Είναι αρμόδιο για τη βεβαίωση του γνήσιου της 
υπογραφής και την και την επικύρωση των αντιγράφων. 

ε. Φροντίζει για κάθε θέμα που έχει σχέση με την 
οργάνωση της γραμματειακής υποστήριξης, σύμφωνα 
με τις αποφάσεις της Διοίκησης και των άλλων Υπη¬ 
ρεσιών του Νοσοκομείου, την τήρηση και επεξεργασία 
στατιστικών στοιχείων, την παροχή και διακίνηση πλη¬ 
ροφοριών στις Υπηρεσίες των Νοσοκομείων της 1ης 
ΥΠΕ στο Υπουργείο Υγείας και Κοιν. Αλληλεγγύης και 
στους άλλους αρμόδιους Φορείς για την αντιμετώπιση 
κάθε προβλήματος για την διεκπεραίωση του έργου 
του Νοσοκομείου. 

3. Τμήμα Κίνησης Ασθενών 

α. Φροντίζει για την έκδοση εισιτηρίων και εξιτηρί¬ 
ων ασθενών μετά από έγγραφη εντολή του αρμόδιου 
ιατρού του αντίστοιχου τμήματος και την τήρηση κα¬ 
ταλόγου αναμονής εισαγωγής. 

β. Τηρεί αρχείο κενών κλινών σύμφωνα με τα στοιχεία 
που προσκομίζονται από τις προϊσταμένες των κλινικών 
μετά από σχετικό έλεγχο της ιεραρχίας της νοσηλευ¬ 
τικής υπηρεσίας και ενημερώνει τους ασθενείς για την 
εισαγωγή τους σύμφωνα με τη σειρά στον κατάλογο 
αναμονής. 

γ. Φροντίζει για τη λογιστική παρακολούθηση του 
λογαριασμού των νοσηλευομένων, τη χρέωση δαπανών 
νοσηλείας σύμφωνα με τα παραστατικά που κατατίθε¬ 
νται από τα ιατρικά τμήματα και το Φαρμακείο και την 
έκδοση των δελτίων παροχής υπηρεσιών και λοιπών 
παραστατικών στοιχείων. 

δ. Χορηγεί σε συνεργασία με την ιατρική υπηρεσία 
πιστοποιητικά στους ενδιαφερομένους μετά από υπο¬ 
βολή σχετικής αίτησής τους, 
ε. Φροντίζει για την είσπραξη ανάλογων εσόδων, 
στ. Έχει την ευθύνη της φύλαξης και σωστής αρχει¬ 
οθέτησης των ιατρικών φακέλων όλων των ασθενών. 

4. Τμήμα Γραμματείας Εξωτερικών Ιατρείων και Επει¬ 
γόντων Περιστατικών 

α. Είναι υπεύθυνο για την γραμματειακή υποστήριξη 
των τακτικών εξωτερικών ιατρείων, των απογευματινών 
εξωτερικών ιατρείων και Επειγόντων Περιστατικών. 

β. Φροντίζει μετά την υποδοχή και καθοδήγηση των 
ασθενών από το νοσηλευτικό και λοιπό προσωπικό του 
Ειδικού Γ ραφείου Υποστήριξης Πολίτη, για την εξυπηρέ¬ 
τηση των πολιτών. Τηρεί τα αρχεία των βιβλίων κίνησης 
των εξωτερικών ιατρείων και Επειγόντων Περιστατικών 


των οποίων την ευθύνη τήρησης έχει το προσωπικό των 
συγκεκριμένων τμημάτων που εξετάζει τους ασθενείς. 

γ. Ρυθμίζει την σειρά προσέλευσης των πολιτών και 
προγραμματίζει την επανεξέτασή τους με προσυνεν- 
νόηση. 

δ. Χορηγεί σε συνεργασία με την ιατρική υπηρεσία 
πιστοποιητικά στους ενδιαφερομένους μετά από υπο¬ 
βολή σχετικής αίτησής τους, 
ε. Φροντίζει για την είσπραξη των ανάλογων εσόδων, 
στ. Βεβαιώνει το γνήσιο της υπογραφής και επικυρώνει 
αντίγραφα. 

5. Τμήμα Επιστασίας - Ιματισμού 
α. Μεριμνά για τον καθαρισμό, ευπρεπισμό και την 
καλή εμφάνιση του νοσοκομείου. 

β.Έχει την ευθύνη για την εκτέλεση των γενικών ερ¬ 
γασιών και των μεταφορών εντός και εκτός του Νο¬ 
σοκομείου. 

γ.Έχει την ευθύνη του τηλεφωνικού κέντρου, 
δ. Έχει την ευθύνη ασφάλειας του προσωπικού, των 
επισκεπτών και νοσηλευομένων στο νοσοκομείο, καθώς 
και της φύλαξης των κτιρίων, και του πόσης φύσεως 
εξοπλισμού του νοσοκομείου. 

ε. Μεριμνά για την εξασφάλιση και τη συντήρηση του 
αναγκαίου ιματισμού για τις ανάγκες του νοσοκομείου. 

στ. Ευθύνεται για τη διαχείριση, τον καθαρισμό, την 
εν γένει συντήρηση και ανανέωση του ιματισμού, στο¬ 
λών προσωπικού, κλινοσκεπασμάτων, καθώς και για τη 
φύλαξη, επιδιόρθωση και διανομή τους. 

Θ.Τμήμα Οικονομικού 
Είναι υπεύθυνο για: 

α. όλες τις λογιστικές δραστηριότητες, την τήρηση 
της φορολογικής νομοθεσίας, την παρακολούθηση πα¬ 
γίων και αποσβέσεων, 
β. την είσπραξη των ληξιπρόθεσμων χρεών, 
γ. την διατήρηση των αποδεικτικών στοιχείων της 
πιστωτικής πολιτικής. 

δ. τη διαχείριση των χρημάτων του νοσοκομείου, 
ε. την έκδοση περιοδικών αναφορών της ταμιακής 
ρευστότητας του νοσοκομείου, τα ισοζύγια εσόδων, 
εξόδων και υλικών. 

στ. Τις πόσης φύσεως οικονομικές συναλλαγές με 
ασφαλιστικούς οργανισμούς, τράπεζες, προμηθευτές 
κ.λπ. (πληρωμές, εισπράξεις, έκδοση επιταγών). 

ζ. την προετοιμασία της μισθοδοσίας του προσωπικού, 
την έκδοση και τον έλεγχο των καταστάσεων μισθο¬ 
δοσίας. 

η. τη σύνταξη του οικονομικού σχεδιασμού - προϋπο¬ 
λογισμού, τον έλεγχο παρακολούθησής του, καθώς και 
τον απολογισμό κατά μήνα και έτος. 

θ. την κοστολόγηση ανά ιατρική πράξη και τη σύνταξη 
και παρακολούθηση των τμηματικών προϋπολογισμών. 

ι. τον έλεγχο των αναλώσεων και των αποθεμάτων 
των αναλώσιμων υλικών και των φαρμάκων. 

ια. Την έκδοση μηνιαίων αναφορών για τα οικονομικά 
στοιχεία του νοσοκομείου. 

ιβ. Τη σύνταξη εκθέσεων με το λειτουργικό απολογι¬ 
σμό του νοσοκομείου. 

ιγ. Την εκπόνηση των μελετών επενδύσεων (οικονο¬ 
μικό μέρος). 

7. Τμήμα Προμηθειών 
Έχει την ευθύνη: 

α. της παρακολούθησης όλων των προμηθειών αναλώ¬ 
σιμου και μη υλικού, σύμφωνα με την κείμενη νομοθεσία, 

της σύνταξης του ενιαίου Προγράμματος Προμηθειών 
και της οργάνωσης και λειτουργίας των αποθηκών του 
Νοσοκομείου, γενικού, υγειονομικού, τεχνικού και άλλου 
υλικού. 

β. Της διεξαγωγής περιοδικών και ετήσιων απογραφών 
και παραλαβής και χρέωσης κάθε αναλώσιμου και μη 
υλικού. 

δ. Τμήμα Τεχνικού 

α. Επιμελείται τη συντήρηση και τις επισκευές όλων 
των οικοδομικών στοιχείων των κτιρίων του νοσοκομεί¬ 
ου και τον κάθε μορφής ξενοδοχειακού τύπου εξοπλισμό 
του νοσοκομείου, καταβάλλοντος ιδιαίτερη φροντίδα 
για την εξασφάλιση όλων των απαραίτητων διευκολύν¬ 
σεων της προσβασιμότητας των ΑΜΕΑ. 

β.Έχει την ευθύνη της συντήρησης του περιβάλλοντος 
χώρου είτε αναφέρεται σε περιοχές με φύτευση είτε 
σε χώρους στάθμευσης φροντίζοντας για την εξασφά¬ 
λιση της προσβασιμότητας των ΑΜΕΑ. γ. Διατηρεί πλή¬ 
ρες αρχείο κλειδιών και αναπαράγει τον απαιτούμενο 
αριθμό ύστερα από έγκριση των αρμοδίων οργάνων, δ. 
Καταρτίζει μελέτες για την εκτέλεση έργων, επιβλέπει 
την εκτέλεση τους, σύμφωνα με τις εκάστοτε ισχύουσες 
διατάξεις, και έχει την ευθύνη για την παραλαβή τους. 

ε. Συντάσσει και ενημερώνει κατ’ έτος τον σχεδίασμά 
επέκτασης και αναβάθμισης της τεχνικής υποδομής και 
του εξοπλισμού του νοσοκομείου. Τα στοιχεία αυτά 
υποβάλει στο Τμήμα Οικονομικού, για να ληφθούν υπόψη 
για την κατάρτιση του προϋπολογισμού και του σχεδίου 
ανάπτυξης του νοσοκομείου. 

στ.Έχει την ευθύνη της εκτέλεσης έργων ανάπτυξης, 
συντήρησης και διαρκούς βελτίωσης των μηχανολο¬ 
γικών, ηλεκτρικών και ψυκτικών εγκαταστάσεων του 
Νοσοκομείου και την προμήθεια του απαραίτητου εξο¬ 
πλισμού και υλικών. 

ζ.Έχει την ευθύνη για την ομαλή λειτουργία των ηλε¬ 
κτρολογιών εγκαταστάσεων, παροχής αερίων, των 
εγκαταστάσεων παροχής νάρκωσης στα χειρουργεία 
και γενικά για την ομαλή λειτουργία των τεχνολογικών 
εγκαταστάσεων. 

η. Επιμελείται την καλή λειτουργία, τις επισκευές και 
τη συντήρηση του τηλεφωνικού κέντρου και των τηλε¬ 
φωνικών συσκευών, των μεγαφωνικών εγκαταστάσεων, 
των εγκαταστάσεων παραγωγής και διανομής τηλεο¬ 
πτικού σήματος, των εγκαταστάσεων ενδοεπικοινωνίας 
και κλήσης του προσωπικού, των εγκαταστάσεων τη¬ 
λεχειρισμού και ελέγχου φωτισμού, της πυρασφάλειας. 

θ. Επιμελείται την καλή λειτουργία και συντήρηση των 
εφεδρικών γεννητριών του νοσοκομείου. 

ι. Επιμελείται και συντηρεί τις εγκαταστάσεις γειώ¬ 
σεων και αλεξικέραυνου. Φροντίζει για την αποτελε¬ 
σματική λειτουργία των συστημάτων πυρανίχνευσης 
και πυρασφάλειας. 

ια. Παρακολουθεί και ελέγχει την ομαλή διανομή ηλε¬ 
κτρικής ενέργειας στο νοσοκομείο σε 24ωρη βάση. 

ιβ. Έχει την ευθύνη συντήρησης των οχημάτων του 
νοσοκομείου, 

ιγ. Είναι υπεύθυνο για την εφαρμογή της ενεργειακής 
πολιτικής που ακολουθεί το νοσοκομείο. Παρακολουθεί 
τις καταναλώσεις ενέργειας και καυσίμων και συντάσσει 
μελέτες βελτιστοποίησης της απόδοσης των ενεργεια¬ 
κών συστημάτων του νοσοκομείου. 

9. Τ μήμα Βιοϊατρικής Τ εχνολογίας 

α.Έχει την ευθύνη για την ορθολογική χρήση και την 


ομαλή λειτουργία της τεχνικής υποστήριξης του ιατρι¬ 
κού εξοπλισμού του νοσοκομείου και των αναλωσίμων 
γί αυτά υλικών. 

β.Έχει την ευθύνη για τη διασφάλιση της ποιότητας 
των υπηρεσιών με βάση διεθνή πρότυπα και κανόνες 
ασφάλειας. 

γ.Έχει την ευθύνη για τη διασφάλιση της ασφαλούς 
και αποδοτικής λειτουργίας των μηχανημάτων και την 
εφαρμογή των διεθνών κανόνων ασφάλειας και προ¬ 
στασίας των ασθενών και του προσωπικού συμπεριλαμ- 
βανομένης και της ακτινοθεραπείας. 

δ. Έχει την ευθύνη για τη διενέργεια προληπτικής 
και επισκευαστικής συντήρησης μηχανημάτων ιατρικού 
εξοπλισμού, τη σύνταξη και την επίβλεψη τήρησης των 
συμβολαίων συντήρησης 

ε. Έχει την ευθύνη για την παρακολούθηση των τε¬ 
χνολογικών εξελίξεων στην βιοϊατρική τεχνολογία και 
τη μελέτη ένταξη τους στο νοσοκομείο. 

στ.Έχει την ευθύνη για την εισήγηση προμήθειας νέου 
εξοπλισμού καθώς και την ανανέωση του υπάρχοντος. 

ζ. Έχει την ευθύνη για τη διαχείριση και διερεύνηση 
δυσμενών περιστατικών που σχετίζονται με τον ιατρο- 
τεχνολογικό εξοπλισμό. 

η.Έχει την ευθύνη για την ενημέρωση και εκπαίδευση 
του προσωπικού του Νοσοκομείου στην ασφαλή και 
αποδοτική λειτουργία του ιατροτεχνολογικού εξοπλι¬ 
σμού και την επιμόρφωση του προσωπικού του Τμήμα¬ 
τος σε θέματα συντήρησης των ιατρικών μηχανημάτων. 

θ. Έχει την ευθύνη για την καταγραφή, αρχειοθέτηση 
και παρακολούθηση του εξοπλισμού και την τεχνολογική 
υποστήριξη των αναλογών ερευνητικών προγραμμάτων. 

ΑΡΘΡΟ 12 

ΑΡΜΟΔΙΟΤΗΤΕΣ ΑΥΤΟΤΕΛΟΥΣ ΤΜΗΜΑΤΟΣ 
ΟΡΓΑΝΩΣΗΣ ΚΑΙ ΠΛΗΡΟΦΟΡΙΚΗΣ 

Οι αρμοδιότητες του Τμήματος είναι: 

1. Ο χειρισμός όλων των θεμάτων οργάνωσης των 
Υπηρεσιών του Νοσοκομείου. 

2. Η μελέτη, υπόδειξη και παρακολούθηση εφαρμογής 
μέτρων για την απλούστευση γραφειοκρατικών τύπων 
και διαδικασιών και την κατάργηση περιττών διατυπώ¬ 
σεων, σε συνεργασία με τις κατ’ αντικείμενο Υπηρεσίες 
του Νοσοκομείου, καθώς και η εφαρμογή συστήματος 
διοίκησης με στόχους και μέτρηση της αποδοτικότητας. 

3. Η εγκατάσταση κάθε νέας εφαρμογής πληροφορι¬ 
κής και η έναρξη λειτουργίας της. 

4. Η διαχείριση της κάθε εφαρμογής από συστηματι¬ 
κής και λειτουργικής πλευράς. 

5. Η εκπαίδευση του προσωπικού του νοσοκομείου 
σε θέματα συστημάτων πληροφορικής και η αποτελε¬ 
σματική εκμετάλλευση των συστημάτων πληροφορικής. 

6. Η συνεχής παρακολούθηση των νέων τεχνολογιών 
και η αξιολόγηση της δυνατότητας αξιοποίησης τους 
από το Νοσοκομείο. 

7. Οι περιοδικές και ετήσιες εκθέσεις λειτουργίας. 

8. Η διαχείριση και λειτουργία του πληροφορικού 
εξοπλισμού, η βελτιστοποίηση της αξιοποίησης του 
εξοπλισμού σε συνάρτηση και με τις εφαρμογές που 
λειτουργούν σε κάθε τμήμα του εξοπλισμού, 

9. Η εγκατάσταση και συντήρηση τοπικού ή ευρύτερου 
δικτύου υπολογιστών, 

10. Η διαχείριση της πρόσβασης των χρηστών στο 
δίκτυο, 

11. Η διαχείριση της επικοινωνίας του εσωτερικού δι¬ 
κτύου με εξωτερικά δίκτυα, 

12. Η προστασία του δικτύου και την αριστοποίηση 
των πόρων του δικτύου, (δίσκων, κ.λπ.), 

13. Η διαχείριση της απόδοσης του δικτύου και τη 
σχεδίαση της επέκτασης του δικτύου. 

14. Η κατάρτιση μελετών και τεχνικών προδιαγραφών 
για την προμήθεια εξοπλισμού πληροφορικής (Η/Υ, 3/ΝΛ/, 
3Υ3ΤΕΜ 3/ΝΛ/ κ.λπ.). 

15. Αναπτύσσει περιορισμένης έκτασης εφαρμογές για: 
α. την επέκταση της λειτουργικότητας του δικτύου 

και των υποσυστημάτων της ιατρικής και διοικητικής 
υπηρεσίας, 

β. την προσαρμογή ειδικών πακέτων λογισμικού, για 
περιορισμένης έκτασης εφαρμογές, 
γ. την παρακολούθηση των δεικτών ιατρο-νοσηλευτικής 
και διοικητικο-οικονομικής λειτουργίας του νοσοκομείου 
δ. την πρόσβαση στο διαδίκτυο. 

16. Καταρτίζει το Στρατηγικό Πλάνο Πληροφορικής, με 
βάση τους γενικότερους στρατηγικούς στόχους του Νοσο¬ 
κομείου, αλλά και τις ειδικότερες λειτουργικές ανάγκες του. 

17. Παρακολουθεί την υλοποίηση του Στρατηγικού 
Πλάνου και ενημερώνεται για την πορεία των έργων 
πληροφορικής, των τυχόν προβλημάτων ή καθυστερή¬ 
σεων ή ακόμη και για τυχόν αποκλίσεις από τον αρχικά 
προβλεπόμενο προϋπολογισμό έργων. 

18. Υποβάλλει και δέχεται προτάσεις προς και από τα 
αρμόδια τμήματα για την εκπόνηση των μελετών και την 
παρακολούθηση των διαδικασιών που σχετίζονται με 
την εγκατάσταση των νέων συστημάτων πληροφορικής, 

19. Είναι υπεύθυνο για τη λήψη και γενικά τη συλλογή 
πληροφοριών από τα διάφορα υποσυστήματα του νο¬ 
σοκομείου για την διοίκηση και την ιατρική υπηρεσία. 

ΑΡΘΡΟ 13 

ΑΡΜΟΔΙΟΤΗΤΕΣ ΕΙΔΙΚΟΥ ΓΡΑΦΕΙΟΥ 
ΥΠΟΣΤΗΡΙΞΗΣ ΠΟΛΙΤΗ 

Το Ειδικό Γ ραφείο Υποστήριξης Πολίτη οργανώνεται και 
λειτουργεί σύμφωνα με τις διατάξεις του άρθρου 6 παρ.4 
του Ν. 2889/2001, όπως ισχύει και τις σχετικές εγκυκλίους 
ή αποφάσεις του Υπουργείου Υγείας και είναι αρμόδιο για 
την υποδοχή, καθοδήγηση, υποβοήθηση και πληροφόρηση 
των προσερχόμενων ασθενών και των συνοδών τους για 
άμεση και σωστή εξυπηρέτησή τους, καθώς και για τους 
κανόνες λειτουργίας του Νοσοκομείου. 

ΑΡΘΡΟ 14 

©ΕΣΕΙΣ ΠΡΟΣΩΠΙΚΟΥ 

Οι θέσεις προσωπικού του Γ ενικού Νοσοκομείου Αθη¬ 
νών «ΙΠΠΟΚΡΑΤΕΙΟ» διακρίνονται ως εξής: 

1. ΚΑΤΗΓΟΡΙΑ ΕΙΔΙΚΩΝ ΘΕΣΕΩΝ 
α. Μία (1) οργανική θέση της κατηγορίας Ειδικών Θέ¬ 
σεων (Ε.Ο.) του άρθρου 80 του Ν. 3528/2007 (ΦΕΚ 26Α'), 
με βαθμό Ιο, η οποία καταλαμβάνεται από τον Διοικητή 
του Νοσοκομείου. 

β. Μια (1) οργανική θέση της κατηγορίας Ειδικών Θέ¬ 
σεων (Ε.Ο.) του άρθρου 80 του Ν. 3528/2007 (ΦΕΚ 26Α'), 
με βαθμό 2ο η οποία καταλαμβάνεται από τον Αναπλη¬ 
ρωτή Διοικητή. 

γ. Μία (1) οργανική θέση ειδικού Επιστημονικού προσω¬ 
πικού με σχέση εργασίας ιδιωτικού δικαίου ορισμένου 
χρόνου, διάρκειας ενός έτους, του άρθρου 7 (παρ. 10) 
του Ν. 3329/2005. 


ΘΕΣΕΙΣ ΙΑΤΡΙΚΗΣ ΥΠΗΡΕΣΙΑΣ 
Η Ιατρική Υπηρεσία στελεχώνεται: 

Α) Από ειδικευμένους γιατρούς ΕΣΥ, που έχουν συ- 
σταθεί σύμφωνα με τις διατάξεις του άρθρου 25 του 
Ν. 1397/1983, όπως ισχύουν στον κλάδο γιατρών ΕΣΥ του 
Υπουργείου Υγείας και κατανέμονται στο νοσοκομείο 
αυτό, όπως παρακάτω: 


ΕΙΔΙΚΟΤΗΤΑ 

ΣΥΝΟΛΟ 

ΕΝΔΟΚΡΙΝΟΛΟΓΙΑΣ 

4 

ΙΑΤΡΙΚΗ ΤΗΣ ΕΡΓΑΣΙΑΣ 

1 

ΝΕΥΡΟΛΟΓΙΑΣ 

1 

ΠΑΘΟΛΟΓΙΑΣ 

17 

ΓΕΝΙΚΗΣ ΧΕΙΡΟΥΡΓΙΚΗΣ 

13 

ΧΕΙΡΟΥΡΓΙΚΗΣ ΘΩΡΑΚΟΣ 

5 

ΓΕΝΙΚΗΣ ΙΑΤΡΙΚΗΣ Ή ΠΑΘΟΛΟΓΙΑΣ 

2 

ΟΥΡΟΛΟΓΙΑΣ 

6 

ΟΦΘΑΛΜΟΛΟΓΙΑΣ 

4 

ΩΡΑ 

3 

ΑΝΑΙΣΟΗΣΙΟΛΟΓΙΑΣ 

15 

ΑΚΤΙΝΟΔΙΑΓΝΩΣΤΙΚΗΣ 

8 

ΠΑΘΟΛΟΓΙΚΗΣ ΑΝΑΤΟΜΙΚΗΣ 

6 

ΚΥΤΤΑΡΟΛΟΓΙΑΣ 

3 

ΑΙΜΑΤΟΛΟΓΙΑΣΉ ΙΑΤΡΙΚΗΣ ΒΙΟΠΑΘΟΛΟ- 
ΓΙΑΣΉ ΠΑΘΟΛΟΓΙΑΣ 

9 

ΨΥΧΙΑΤΡΙΚΗΣ 

1 

ΠΛΑΣΤΙΚΗΣ ΧΕΙΡΟΥΡΓΙΚΗΣ 

3 

ΚΑΡΔΙΟΛΟΓΙΑΣ 

24 

Γ ΑΣΤΡΕΝΤΕΡΟΛΟΓΙΑΣ 

5 

ΝΕΦΡΟΛΟΓΙΑΣ 

7 

ΣΤΟΜΑΤΙΚΗΣ ΚΑΙ ΓΝΑΘΟΠΡΟΣΩΠΙΚΗΣ 
ΧΕΙΡΟΥΡΓΙΚΗΣ 

4 

ΙΑΤΡΙΚΗΣ ΒΙΟΠΑΘΟΛΟΓΙΑΣ 

12 

ΠΑΘΟΛΟΓΙΚΗΣ ΟΓΚΟΛΟΓΙΑΣ 

6 

ΑΝΑΙΣΟΗΣΙΟΛΟΓΙΑΣ Ή ΠΑΘΟΛΟΓΙΑΣ Ή 
ΚΑΡΔΙΟΛΟΓΙΑΣ Η ΠΝΕΥΜΟΝΟΛΟΓΙΑΣ - 
ΦΥΜΑΤΙΟΛΟΓΙΑΣ 

12 

ΠΑΘΟΛΟΓΙΑΣ ή ΠΑΙΔΙΑΤΡΙΚΗΣ (με την 
εξειδίκευση που προβλέπεται από τις δι¬ 
ατάξεις του Π.Δ. 161/2001 για την εξειδί- 
κευση στη Λοιμωξιολογία) 

1 

ΑΙΜΑΤΟΛΟΓΙΑΣ Ή ΙΑΤΡΙΚΗΣ 
ΒΙΟΠΑΘΟΛΟΓΙΑΣ 

5 

ΑΙΜΑΤΟΛΟΓΙΑΣ Ή ΠΑΘΟΛΟΓΙΑΣ Ή ΠΑΙ¬ 
ΔΙΑΤΡΙΚΗΣ 

3 

ΠΑΘΟΛΟΓΙΑΣ Ή ΚΑΡΔΙΟΛΟΓΙΑΣ Ή ΧΕΙ¬ 
ΡΟΥΡΓΙΚΗΣ Ή ΠΝΕΥΜΟΝΟΛΟΓΙΑΣ - ΦΥ¬ 
ΜΑΤΙΟΛΟΓΙΑΣ Ή ΟΡΘΟΠΕΔΙΚΗΣ (με 
αποδεδειγμένη εμπειρία και γνώση στην 
επείγουσα ιατρική ή εξειδίκευση στη 
ΜΕΘ) Ή ΓΕΝΙΚΗΣ ΙΑΤΡΙΚΗΣ (με αποδε¬ 
δειγμένη εμπειρία και γνώση στην επεί¬ 
γουσα ιατρική, διάσωση, προνοσοκομει- 
ακή περίθαλψη και διαχείριση - διοίκηση 
- συντονισμό του έργου της εφημερίας) 

3 

ΣΥΝΟΛΟ 

183 

Για την κάλυψη θέσεων στη ΜΕΘ εκτός της κατοχής 
του τίτλου μιας (1) εκ των ανωτέρω ειδικοτήτων (ΠΑ¬ 
ΘΟΛΟΓΙΑΣ Ή ΚΑΡΔΙΟΛΟΓΙΑΣ Ή ΑΝΑΙΣΟΗΣΙΟΛΟΓΙΑΣ Ή 
ΠΝΕΥΜΟΝΟΛΟΓΙΑΣ Ή ΧΕΙΡΟΥΡΓΙΚΗΣ), απαιτείται και 
η συνδρομή των προϋποθέσεων του άρθρου 84 του 
Ν. 2071/1992, όπως έχει τροποποιηθεί και ισχύει. 

Όταν πρόκειται για κάλυψη θέσης Επ.Α' και Επ. Β' για 
τη στελέχωση του Τμήματος Επειγόντων Περιστατικών, 
προστίθεται και η ειδικότητα της Ορθοπεδικής. 

Β) Γ ια την κάλυψη θέσεων στη ΜΕΟ εκτός της κατο¬ 
χής του τίτλου μιας (1) εκ των ανωτέρω ειδικοτήτων 
(ΠΑΘΟΛΟΓΙΑΣ Ή ΚΑΡΔΙΟΛΟΓΙΑΣ Ή ΑΝΑΙΣΟΗΣΙΟΛΟΠΑΣ 
Ή ΠΝΕΥΜΟΝΟΛΟΓΙΑΣ Ή ΧΕΙΡΟΥΡΓΙΚΗΣ Ή ΓΕΝΙΚΗΣ ΙΑ¬ 
ΤΡΙΚΗΣ), απαιτείται και η συνδρομή των προϋποθέσεων 
του άρθρου 84 του Ν. 2071/1992, όπως έχει τροποποιηθεί 
και ισχύει. 

Γ) Από ειδικευόμενους γιατρούς που τοποθετούνται 
σε θέσεις ειδικευομένων γιατρών που έχουν συσταθεί 
με οποιονδήποτε τρόπο μέχρι την δημοσίευση της από¬ 
φασης αυτής ή συνιστώνται, σύμφωνα με τις διατάξεις 
που ισχύουν κάθε φορά. 

Δ) Από άλλους επιστήμονες του κλάδου υγείας και 
λοιπό παραϊατρικό προσωπικό των παρακάτω κατη¬ 
γοριών και κλάδων, σε καθένα από τους οποίους οι 
αντίστοιχες θέσεις ορίζονται ως εξής: 

Α. ΜΟΝΙΜΟ ΠΡΟΣΩΠΙΚΟ 

I. ΚΛΑΔΟΣ ΝΟΣΟΚΟΜΕΙΑΚΩΝ ΦΑΡΜΑΚΟΠΟΙΩΝ Επτά 
(7) θέσεις 

II. ΚΑΤΗΓΟΡΙΑ ΓΙΕ 
Κλάδος ΠΕ Ψυχολόγων 
Δύο (2) θέσεις 

Κλάδος ΠΕ Χημείας - Βιοχημείας - Βιολογίας 

Εννέα (9) θέσεις 

Κλάδος ΠΕ Διαιτολογίας 

Πέντε (5) θέσεις 

Κλάδος ΠΕ Φυσικής Ιατρικής 

Μία (1) θέση 

ΠΕ Κοινωνικής Εργασίας 
Μία (1) θέση 

III. ΚΑΤΗΓΟΡΙΑ ΤΕ 

Κλάδος ΤΕ Φυσικοθεραπείας 
Έξι (6) θέσεις 

Κλάδος ΤΕ Κοινωνικής Εργασίας 
Τρεις (3) θέσεις Κλάδος ΤΕ Ιατρικών Εργαστηρίων 
Τριάντα (30) θέσεις Κλάδος ΤΕ Ραδιολογίας Ακτινολο¬ 
γίας Δέκα (10) θέσεις 

Κλάδος ΤΕ Τεχνολογίας Τροφίμων Μια (1) θέση 
Κλάδος ΤΕ Δημόσιας Υγιεινής Δύο (2) θέσεις 

IV. ΚΑΤΗΓΟΡΙΑ ΔΕ 

Κλάδος ΔΕ Βοηθών Ιατρικών και Βιολογικών Εργα¬ 
στηρίων 

Είκοσι οκτώ (28) θέσεις 

Κλάδος ΔΕ Χειριστών Ιατρικών Συσκευών 

Δέκα εννέα (19) θέσεις 

Κλάδος ΔΕ Βοηθών Φαρμακείου 

Οκτώ (8) θέσεις 

Κλάδος ΔΕ Μαγείρων 

Έξι (6) θέσεις 

3. ΘΕΣΕΙΣ ΝΟΣΗΛΕΥΤΙΚΗΣ ΥΠΗΡΕΣΙΑΣ 
Η Νοσηλευτική Υπηρεσία στελεχώνεται από προσω¬ 
πικό των παρακάτω κατηγοριών και κλάδων, σε καθένα 
από τους οποίους οι αντίστοιχες θέσεις ορίζονται ως 
εξής: 


I. ΚΑΤΗΓΟΡΙΑ ΠΕ 
Κλάδος ΠΕ Νοσηλευτικής 
Οκτώ (8) θέσεις 

II. ΚΑΤΗΓΟΡΙΑ ΤΕ 
Κλάδος ΤΕ Νοσηλευτικής 
Τετρακόσιες τριάντα (430) θέσεις 
Κλάδος ΤΕ Επισκεπτών -τριών Υγείας 
Πέντε (5) θέσεις 

III. ΚΑΤΗΓΟΡΙΑ ΔΕ 

Κλάδος ΔΕ Βοηθών Νοσηλευτικής 
Εκατόν μια (101) θέσεις 

IV. ΚΑΤΗΓΟΡΙΑ ΥΕ 

Κλάδος ΥΕ Βοηθητικού Υγειονομικού Προσωπικού 
Εκατόν τριάντα μία (131) θέσεις 
4. ΘΕΣΕΙΣ ΔΙΟΙΚΗΤΙΚΗΣ-ΟΙΚΟΝΟΜΙΚΗΣ ΥΠΗΡΕΣΙΑΣ, 
ΤΟΥ ΑΥΤΟΤΕΛΟΥΣ ΤΜΗΜΑΤΟΣ ΚΑΙ ΤΟΥ ΕΙΔΙΚΟΥ ΓΡΑ¬ 
ΦΕΙΟΥ 

Η Διοικητική - Οικονομική Υπηρεσία, το Αυτοτελές 
Τμήμα και το Ειδικό Γραφείο στελεχώνονται από προ¬ 
σωπικό των παρακάτω κατηγοριών και κλάδων, σε κα¬ 
θένα από τους οποίους οι αντίστοιχες θέσεις ορίζονται 
ως εξής: 

I) ΚΑΤΗΓΟΡΙΑ ΠΕ 

Κλάδος ΠΕ Διοικητικού - Οικονομικού 

Δεκατέσσερις (14) θέσεις 

Κλάδος ΠΕ Πληροφορικής 

Δύο (2) θέσεις 

Κλάδος ΠΕ Στατιστικής 

Μια (1) θέση 

Κλάδος ΠΕ Μηχανικών 

Δυο (2) θέσεις 

Ο Κλάδος αυτός περιλαμβάνει τις ειδικότητες: Μη- 
χανολόγων-Ηλεκτρολόγων, Μηχανολόγων-Μηχανικών, 
Ηλεκτρονικών-Μηχανικών, Πολιτικών-Μηχανικών, Αρ¬ 
χιτεκτόνων. Η κατανομή των θέσεων στις παραπάνω 
ειδικότητες γίνεται κάθε φορά με την απόφαση προ¬ 
κήρυξης αυτών. 

Μια (1) εκ των άνω θέσεων δύναται να καταλαμβάνε¬ 
ται από Τεχνικό Ασφαλείας, σύμφωνα με τις ισχύουσες 
διατάξεις. 

II) ΚΑΤΗΓΟΡΙΑ ΤΕ 

Κλάδος ΤΕ Διοίκησης Μονάδων Υγείας και Πρόνοιας 

Τέσσερις (4) θέσεις 

Κλάδος ΤΕ Λογιστικής 

Τέσσερις (4) θέσεις 

Κλάδος ΤΕ Μηχανικών 

Τέσσερις (4) θέσεις 

Ο Κλάδος αυτός περιλαμβάνει τις ειδικότητες: Τεχνο¬ 
λογίας Ιατρικών Οργάνων, Ηλεκτρονικών-Τεχνητών, Σχε¬ 
διαστών και άλλες συναφείς ειδικότητες. Η κατανομή 
των θέσεων στις παραπάνω ειδικότητες γίνεται κάθε 
φορά με την απόφαση προκήρυξης αυτών. 

Μια (1) εκ των άνω θέσεων δύναται να καταλαμβάνε¬ 
ται από Τεχνικό Ασφαλείας, σύμφωνα με τις ισχύουσες 
διατάξεις. 

Κλάδος ΤΕ Πληροφορικής 
Δύο (2) θέσεις 

Κλάδος ΤΕ Βιβλιοθηκονομίας 
Μια (1) θέση 

III) ΚΑΤΗΓΟΡΙΑ ΔΕ 

Κλάδος ΔΕ Διοικητικών Γραμματέων 
Εξήντα πέντε (65) θέσεις 

Ο κλάδος αυτός περιλαμβάνει τις ειδικότητες: Διοι- 

κητικού - Λογιστικού, Εισπρακτόρων, Αποθηκαρίων, Δα- 
κτυλογράφων και Γραμματέων Νοσηλευτικών τμημάτων. 
Η κατανομή των θέσεων στις ειδικότητες γίνεται κάθε 
φορά με την απόφαση προκήρυξης αυτών. 

Κλάδος ΔΕ Προσωπικού Η/Υ 
Τρεις (3) θέσεις 
Κλάδος ΔΕ Τηλεφωνητών 
Επτά (7) θέσεις 

Κλάδος ΔΕ Τεχνικού Πενήντα (50) θέσεις 
Ο κλάδος αυτός περιλαμβάνει τις ειδικότητες: Ηλε¬ 
κτρονικών Τεχνικών, Θερμαστών, Ηλεκτροτεχνιτών, 
Εργοδηγών, Σχεδιαστών, Μηχανοτεχνιτών, Υδραυλι¬ 
κών, Οικοδόμων - Κτιστών, Αμμοκονιαστών Ξυλουργών 
-Επιπλοποιών, Ψυκτικών, Ελαιοχρωματιστών - Υδρο¬ 
χρωματιστών, Σιδηρουργών, Οξυγονοκολλητών, Αλου- 
μινοκατασκευαστών, Κοπτριών - Ραπτριών - Γαζωτριών, 
Κλιβανιστών - Αποστειρωτών - Απολυμαντών, Κουρέων 
και άλλες συναφείς ειδικότητες. Η κατανομή των θέσε¬ 
ων στις ειδικότητες γίνεται κάθε φορά με την απόφαση 
προκήρυξης αυτών. ΚΛΑΔΟΣ ΔΕ ΙΕΡΕΩΝ Μία (1) θέση 
IV) ΚΑΤΗΓΟΡΙΑ ΥΕ 

Κλάδος ΥΕ Προσωπικού Καθαριότητας 
Είκοσι πέντε (25) θέσεις 

Ο κλάδος αυτός περιλαμβάνει τις ειδικότητες: Κα- 
θαριστών -τριών, Πλυντών -τριών, Πρεσσαδόρων - Σι¬ 
δερωτών, Επιμέλειας Κήπων. Η κατανομή των θέσεων 
στις ειδικότητες γίνεται κάθε φορά με την απόφαση 
προκήρυξης αυτών. 

Κλάδος ΥΕ Βοηθητικού Προσωπικού 
Είκοσι (20) θέσεις 

Ο κλάδος αυτός περιλαμβάνει τις ειδικότητες: Κλη¬ 
τήρων, θυρωρών, Οδηγών Ανελκυστήρων, Ταξινόμων 
Ιματισμού, Βοηθών Αποθηκαρίων, Χειριστών Μηχανη¬ 
μάτων Αναπαραγωγής και Ταξινόμησης Εγγράφων και 
άλλες συναφείς ειδικότητες. Η κατανομή των θέσεων 
στις ειδικότητες γίνεται κάθε φορά με την απόφαση 
προκήρυξης αυτών. 

Κλάδος ΥΕ Προσωπικού Εστίασης 
Σαράντα (40) θέσεις 

Ο κλάδος αυτός περιλαμβάνει τις ειδικότητες: Βοηθών 
Μαγείρων, Τραπεζοκόμων, Λαντζέρηδων. Η κατανομή 
των θέσεων στις ειδικότητες γίνεται κάθε φορά με την 
απόφαση προκήρυξης αυτών. 

Κλάδος ΥΕ Εργατών Δώδεκα (12) θέσεις 

5. ΠΡΟΣΩΠΙΚΟ ΜΕ ΣΧΕΣΗ ΕΜΜΙΣΘΗΣ ΕΝΤΟΛΗΣ Δύο 
(2) θέσεις δικηγόρων 

6. ΜΟΝΙΜΟ ΣΕ ΠΡΟΣΩΠΟΠΑΓΕΙΣ ©ΕΣΕΙΣ-ΠΡΟΣΩΠΙΚΟ 
ΙΔΑΧ 

1. ΙΑΤΡΙΚΗ ΥΠΗΡΕΣΙΑ 


ΙΑΤΡΟΙ 



ΠΑΘΟΛΟΓΙΑΣ 

ΠΡΟΣΩΠΟΠΑΓΗΣ 

ΘΕΣΗ 

1 

ΠΛΑΣΤΙΚΗΣ ΧΕΙΡΟΥΡΓΙ¬ 
ΚΗΣ 

ΠΡΟΣΩΠΟΠΑΓΗΣ 

ΘΕΣΗ 

1 

ΧΕΙΡΟΥΡΓΙΚΗΣ 

ΠΡΟΣΩΠΟΠΑΓΕΙΣ 

ΘΕΣΕΙΣ 

2 

ΧΕΙΡΟΥΡΓΙΚΗ ΘΩΡΑΚΑ 

ΠΡΟΣΩΠΟΠΑΓΕΙΣ 

ΘΕΣΕΙΣ 

2 

ΛΟΙΠΟ ΠΡΟΣΩΠΙΚΟ 



ΠΕ ΒΙΟΧΗΜΙΚΩΝ - ΧΗΜΙ¬ 
ΚΩΝ 

ΠΡΟΣΩΠΟΠΑΓΕΙΣ 

ΘΕΣΕΙΣ 

2 


ΤΕ ΦΥΣΙΟΘΕΡΑΠΕΥΤΩΝ 

ΙΔΑΧ 

1 

ΤΕ ΙΑΤΡΙΚΩΝ ΚΑΙ ΒΙΟΛΟ¬ 
ΓΙΚΩΝ ΕΡΓΑΣΤΗΡΙΩΝ 

ΠΡΟΣΩΠΟΠΑΓΕΙΣ 

©ΕΣΕΙΣ 

3 

ΔΕ ΙΑΤΡΙΚΩΝ ΚΑΙ ΒΙΟΛΟ¬ 
ΓΙΚΩΝ ΕΡΓΑΣΤΗΡΙΩΝ 

ΠΡΟΣΩΠΟΠΑΓΕΙΣ 

©ΕΣΕΙΣ 

8 

ΔΕ ΜΑΓΕΙΡΩΝ 

ΠΡΟΣΩΠΟΠΑΓΗΣ 

ΘΕΣΗ 

1 

2. ΝΟΣΗΛΕΥΤΙΚΗ ΥΠΗ¬ 
ΡΕΣΙΑ 



ΔΕ ΒΟΗΘΩΝ ΝΟΣΗΛΕΥ¬ 
ΤΙΚΗΣ 

ΠΡΟΣΩΠΟΠΑΓΕΙΣ 

©ΕΣΕΙΣ 

12 

ΔΕ ΑΝΔΡΩΝ ΝΟΣΟΚΟ¬ 
ΜΩΝ 

ΠΡΟΣΩΠΟΠΑΓΕΙΣ 

©ΕΣΕΙΣ 

6 

ΔΕ ΠΡΑΚΤΙΚΩΝ ΝΟΣΟ¬ 
ΚΟΜΩΝ 

ΠΡΟΣΩΠΟΠΑΓΕΙΣ 

©ΕΣΕΙΣ 

30 

ΔΕ ΠΡΑΚΤΙΚΩΝ ΝΟΣΟ¬ 
ΚΟΜΩΝ 

ΙΔΑΧ - 

ΠΡΟΣΩΠΟΠΑΓΗΣ 

ΘΕΣΗ 

1 

ΥΕ ΒΟΗΘΗΤΙΚΟΥ ΠΡΟ¬ 
ΣΩΠΙΚΟΥ 

ΙΔΑΧ - ΠΡΟΣΩΠΟ¬ 
ΠΑΓΗΣ 

ΘΕΣΗ 

4 

3. ΔΙΟΙΚΗΤΙΚΗ ΥΠΗΡΕΣΙΑ 



ΠΕ ΔΙΟΙΚΗΤΙΚΟΥ ΛΟΓΙΣ¬ 
ΤΙΚΟΥ 

ΠΡΟΣΩΠΟΠΑΓΗΣ 

ΘΕΣΗ 

1 

ΠΕ ΕΜΠΟΡΕΥΜΑΤΟΛΟ- 
ΠΑΣ ΚΑΙ ΒΙΟΜΗΧΑΝΙΚΗΣ 
ΑΝΑΠΤΥΞΗΣ 

ΠΡΟΣΩΠΟΠΑΓΗΣ 

ΘΕΣΗ 

1 

ΤΕ ΣΤΕΛΕΧΩΝ ΔΙΟΙΚΗ¬ 
ΣΗΣ ΕΠΙΧΕΙΡΗΣΕΩΝ 

ΠΡΟΣΩΠΟΠΑΓΗΣ 

ΘΕΣΗ 

1 

ΔΕ ΔΙΟΙΚ. - ΛΟΓΙΣΤΙΚΟΥ 

ΠΡΟΣΩΠΟΠΑΓΗΣ 

ΘΕΣΗ 

1 

ΔΕ ΠΡΟΣΩΠΙΚΟΥ Η/Υ 

ΠΡΟΣΩΠΟΠΑΓΕΙΣ 

©ΕΣΕΙΣ 

2 

ΔΕ ΤΕΧΝΙΚΟΥ (ΣΥΝΤΗ¬ 
ΡΗΤΩΝ) 

ΠΡΟΣΩΠΟΠΑΓΗΣ 

ΘΕΣΗ 

1 

ΔΕ ΔΙΟΙΚΗΤΙΚΟΥ - ΛΟ¬ 
ΓΙΣΤΙΚΟΥ 

ΙΔΑΧ 

ΠΡΟΣΩΠΟΠΑΓΗΣ 

1 

ΣΥΝΟΛΟ 


82 


ΑΡΘΡΟ 15 

ΠΡΟΣΟΝΤΑ ΔΙΟΡΙΣΜΟΥ 


Τα προσόντα διορισμού του προσωπικού του Νοσοκο¬ 
μείου ορίζονται στις διατάξεις του Π.Δ/τος 50/2001 «Καθο¬ 
ρισμός προσόντων διορισμού σε θέσεις φορέων του δη¬ 
μοσίου τομέα», (ΦΕΚ 39/Α'), όπως αυτό ισχύει κάθε φορά. 

ΑΡΘΡΟ 16 

ΠΡΟΪΣΤΑΜΕΝΟΙ ΥΠΗΡΕΣΙΩΝ 

Στην Ιατρική Υπηρεσία προίσταται γιατρός Συντονι¬ 
στής Διευθυντής. 

Στο Τμήμα Διαιτολογίας - Διατροφής υπάλληλος του 
κλάδου ΠΕ Διαιτολογίας και αν δεν υπάρχει, υπάλληλος 
του κλάδου ΤΕ Τεχνολογίας Τροφίμων 

Στο Τμήμα Κοινωνικής Εργασίας υπάλληλος του κλά¬ 
δου ΠΕ Κοινωνικής Εργασίας και αν δεν υπάρχει υπάλ¬ 
ληλος του κλάδου ΤΕ Κοινωνικής Εργασίας. 

Στο Τμήμα Παραϊατρικού Προσωπικού υπάλληλος των 
κλάδων ΤΕ Ιατρικών Εργαστηρίων ή ΤΕ Ραδιολογίας - 
Ακτινολογίας ή ΤΕ Φυσικοθεραπείας. 

Στη Νοσηλευτική Υπηρεσία προ'ίστανταί: 

Στη Διεύθυνση και στους Τομείς υπάλληλοι του κλά¬ 
δου ΠΕ Νοσηλευτικής και αν δεν υπάρχουν, υπάλληλοι 
του κλάδου ΤΕ Νοσηλευτικής. 

Στα Τμήματα, υπάλληλοι του κλάδου ΠΕ Νοσηλευ¬ 
τικής και αν δεν υπάρχουν, υπάλληλοι του κλάδου ΤΕ 
Νοσηλευτικής. 

Στη Διοικητική - Οικονομική Υπηρεσία προ'ίστανταί: 
Στη Διεύθυνση και στις Υποδιευθύνσεις Διοικητικού και 
Οικονομικού υπάλληλοι του κλάδου ΠΕ Διοικητικού-Οι- 
κονομικού και στην Υποδιεύθυνση Τεχνικού υπάλληλοι 
του κλάδου ΠΕ Μηχανικών. 

Στα Τμήματα Διαχείρισης Ανθρωπίνου Δυναμικού, 
Γραμματείας, Κίνησης Ασθενών, Επιστασίας-Ιματισμού 
και Γραμματείας Εξωτερικών Ιατρείων και Επειγόντων 
Περιστατικών, υπάλληλοι του κλάδου ΠΕ Διοικητικού 
-Οικονομικού και αν δεν υπάρχουν, υπάλληλοι του κλά¬ 
δου ΤΕ Λογιστικής ή υπάλληλοι του κλάδου ΤΕ Διοίκη¬ 
σης Μονάδων Υγείας και Πρόνοιας. 

Στα Τμήματα Οικονομικού και Προμηθειών υπάλληλος 
του κλάδου ΠΕ Διοικητικού - Οικονομικού και αν δεν 
υπάρχει, υπάλληλος του κλάδου ΤΕ Λογιστικής ή ΤΕ 
Διοίκησης Μονάδων Υγείας και Πρόνοιας. 

Στα Τμήματα Τεχνικού και Βιοϊατρικής Τεχνολογίας 
υπάλληλοι του κλάδου ΠΕ Μηχανικών και αν δεν υπάρ¬ 
χουν, υπάλληλοι του κλάδου ΤΕ Μηχανικών. 

Στο Αυτοτελές Τμήμα Οργάνωσης και Πληροφορικής, 
υπάλληλος του κλάδου ΠΕ Πληροφορικής ή ΠΕ Στατιστι¬ 
κής και αν δεν υπάρχει υπάλληλος του κλάδου ΤΕ Πλη¬ 
ροφορικής και αν δεν υπάρχει υπάλληλος του κλάδου 

ΔΕ Προσωπικού Η/Υ. 

Στο Ειδικό Γραφείο Υποστήριξης Πολίτη υπάλληλος 
του κλάδου ΠΕ Διοικητικού - Οικονομικού ή ΠΕ Νοση¬ 
λευτικής και αν δεν υπάρχει, υπάλληλος των κλάδων 
ΤΕ Διοίκησης Μονάδων Υγείας και Πρόνοιας ή ΤΕ Νο¬ 


σηλευτικής και εάν δεν υπάρχει, υπάλληλος του κλάδου 
ΔΕ Διοικητικών Γραμματέων. 

Για την επιλογή των ανωτέρω Προϊσταμένων ισχύουν 
οι διατάξεις του Ν. 3528/2007, όπως αυτός ισχύει κάθε 
φορά. 


ΑΡΘΡΟ 17 
ΕΣΟΔΑ 

Τα έσοδα του Νοσοκομείου είναι: 

1. Οι επιχορηγήσεις από τον κρατικό προϋπολογισμό 
και το πρόγραμμα δημοσίων επενδύσεων 

2. Οι εισπράξεις από νοσήλια, εξέταστρα και λοιπές 
αμοιβές για παροχή υπηρεσιών 

3. Οι πρόσοδοι από την ίδια αυτού περιουσία. 

4. Τα έσοδα από δωρεές, κληροδοτήματα, εκποιήσεις 
περιουσιακών στοιχείων. 

5. Κάθε άλλο έσοδο που προκύπτει από τις αρμοδι- 
ότητές τους. 


ΑΡΘΡΟ 18 

Με τη δημοσίευση της παρούσας απόφασης καταρ- 
γείται κάθε άλλη όμοια σχετική. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 21 Ιανουάριου 2013 


ΟΙ ΥΠΟΥΡΓΟΙ 

ΑΝΑΠΛΗΡΩΤΗΣ ΥΠΟΥΡΓΟΣ ΔΙΟΙΚΗΤΙΚΗΣ ΜΕΤΑΡΡΥΘΜΙΣΗΣ 

ΟΙΚΟΝΟΜΚΩΝ ΚΑΙ ΗΛΕΚΤΡΟΝΙΚΗΣ ΔΙΑΚΥΒΕΡΝΗΣΗΣ 

ΧΡΗΣΤΟΣ ΣΤΑΪΚΟΥΡΑΣ ΑΝΤΩΝΙΟΣ ΜΑΝΙΤΑΚΗΣ 


ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ, 

ΠΟΛΙΤΙΣΜΟΥ ΚΑΙ ΑΘΛΗΤΙΣΜΟΥ ΥΓΕΙΑΣ 

ΚΩΝΣΤΑΝΤΙΝΟΣ ΑΡΒΑΝΙΤΟΠΟΥΛΟΣ ΑΝΔΡΕΑΣ ΛΥΚΟΥΡΕΝΤΖΟΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη υοοιοή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε μορφή ΡΧ/Ρ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. 

- 

- 

100 € 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 6 

40 6 

15 6 

Β' 

300 6 

80 6 

30 6 

Γ' 

50 6 

- 

- 

Υ.Ο.Δ.Δ. 

50 6 

- 

- 

Δ' 

110 6 

30 6 

- 


• Η τιμή πώλησης μεμονωμένων Φ.Ε.Κ. σε μορφή σά-ωπι από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Δ' 

160 6 

Α.Α.Π. 

160 6 

Ε.Β.Ι. 

65 6 

Α.Ε.Δ. 

10 6 


Τεύχος 

Έντυπη μορφή 

Α' 

225 6 

Β' 

320 6 

Γ' 

65 6 

Υ.Ο.Δ.Δ. 

65 6 


Τεύχος 

Έντυπη μορφή 

Α.Ε.-Ε.Π.Ε. 

2.250 6 

Δ.Δ.Σ. 

225 6 

Α.Σ.Ε.Π. 

70 6 

Ο.Π.Κ. 

- 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 6, ποσό το οποίο αφορά 
τα ταχυδρομικά έξοδα. 


• Η καταβολή γίνεται σε όλεςτις Δημόσιες Οικονομικές Υπηρεσίες (Δ.Ο.Υ.).Το πρωτότυπο διπλότυπο (έγγραφο αριθμ. πρωτ. 9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της Ένωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βΐ.ςιι·) 


Ηλεκτρονική Διεύθυνση: Ιιίίρ://νννννν.βί.9Γ - β-πιαϊΙ: ννβόπΐ38ίβΓ.βί@οί.9Γ 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08:00 ΜΕΧΡΙ 13=30 

ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠΟΔΙΣΤΡΙΟΥ 34 * * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 

*02002991402 13001 2 * - 













































































